1. **O le Feagaiga:**
	* **O le Toto o le Feagaiga (Esoto 24:1-6, 8)**
		+ **Na faapefea ona faia o lea feagaiga?**
		+ Na faitauina le feagaiga (Esoto 24:3a)
		+ Na tali atu tagata o le a latou tausia lava (Esoto 24:3b)
		+ Na faamauina i tusitusiga (Esoto 24:4a)
		+ Na fausia se fatafaitaulaga (Esoto 24:4b)
		+ Na faatuina foi poutu maa e 12 (Esoto 24:4c)
		+ Na latou faia foi taulaga mu ia Ieova (Esoto 24:5)
		+ Na sausauina se tasi vaega o le toto i luga o le fatafaitaulaga (Esoto 24:6)
		+ Na toe faitauina foi le feagaiga i luma o le nuu (Esoto 24:7a)
		+ Na toe tali mai foi le nuu latou te faia lava (Esoto 24:7b)
		+ O le isi vaega o le toto na sausauina i luga o tagata (Esoto 24:8a)
		+ Na faailoa atu e Mose o le “toto lea o le feagaiga” (Esoto 24:8b; Mt. 26:28)
		+ Na faia foi se ta’umafataga e faamaonia ai le feagaiga (Esoto 24:9-11)
		+ Na silafia e le Atua Isaraelu o se nuu (12 poutu); sa Ia faatauaina le tupulaga talavou; ma sa Ia tuuina atu o Ia lava i a’i latou taitoatasi uma (sausauina Lona toto i o latou luga).
		+ O loo finagalo le Atua i se mafutaga ma’i tatou ta’ito’atasi, atoa ai ma se nuu o tagata talitonu
	* **O le Faataunuuina o le Feagaiga (Esoto 24:7)**
		+ I le faamaoni atoatoa, sa ta’utino atu ai e tagata i latou lava o le a tausia lea feagaiga. O lenei ta’utinoga e lei umi lava (Esoto 32:8).
		+ O le tupulaga foi na sosoo atu ai na ta’utino atu o le a latou tausia lea lava feagaiga (Iosua 24:18b). Ae na manino lava le lapata’iga a Iosua i a’i latou: “Tou te le mafaia ona auauna ia Ieova, aua o le Atua paia o Ia” (Iosua 24:19).
		+ O le a se mea o taofia i tatou mai le usiusitai atu i le Atua, e ui i ni o tatou manatu lelei?
		+ Ona o le natura agasala, ua tatou le usiusitai ai (Roma 7:18), ma e leai lava se mea e mafai ona tatou faia e suia ai o tatou uiga (Roma 7:24).
		+ Ae pe afai tatou te faatagaina o Ia, e mafai e le Atua ona suia lo tatou natura (Esekielu 36:26-27). Na te faamamāina, Na te aveesea, Na te foaiina mai, ma saunia ina ia mafai ona usiusitai atu ia te Ia. Ua na’o Ia lava na te faamalosia i tatou (2Korinito 12:10).
	* **O le Talisuaga o le Feagaiga (Esoto 24:9-18)**
		+ E pei ona tatou vaaia i le faaa’oa’oga na faia e Iakopo ma Lapana i Sasae anamua, o se faamaoniga o se feagaiga sa aofia ai ma se talisuaga e ta’umamafa faatasi ai itu uma nei e lua (Esoto31:44-54).
		+ I Sinai, na ofo atu ai e le Atua se “talisuaga o le feagaiga” i tagata e 74: Mose, Arona, Natapu, Aviu, ma toeaina e 70, e fai ma sui o le nuu uma (Esoto 24:9-11).
		+ Ina ua faavaeina e Iesu le feagaiga fou, na faia foi lea mea e ala i le faasoaina atu o Lana ta’umafataga i le au aposetolo e12 (Mataio 26:26-28).
		+ O taimi uma lava tatou te ta’umamafa ai i le Talisuaga a le Alii, e faafouina ai la tatou feagaiga ma le Atua. E ala i le ta’umamafa i le areto ma le uaina, ua tatou faamanatuina ai le faamagaloga ma le faaolataga ua tatou maua ia Iesu (1Korinito 11:26).
		+ E ui i lo latou matua teena lava o le faaolataga, ae e lei faa’esea ai Natapu, o Aviu, poo Iuta mai lenei “talisuaga o le feagaiga.”
2. **O le Ata Faata’ita’i:**
	* **O le Sini o lea Ata faata’ita’i (Esoto 25:1-9)**
		+ O se faamaoniga o le a Ia faataunuuina Lana vaega o lea feagaiga, na filifili ai le Atua e afio mai ma nonofo faatasi ma tagata
		+ Ae o le afio ai o le Atua i la le tino o lona uiga o le a faavave ona oo le oti i a’i latou uma, aua e leai se tasi e vaai ia te Ia ma ola pea (Esoto 33:20). O le mea lea, na Ia poloa’ina ai i latou ina ia fausia se malumalu ia mafai ona faaalia Lona afio ai. O Lona afio ai e faaalia lea i ni faatusa, talu ai e le afio le Atua faale-tino i soo se malumalu faale-lalolagi (Galuega 17:24).
		+ Na faaali atu ia Mose le ata ma tuuina atu ni faatonuga ma’oti mo lona fausiaina. Na talosaga atu i tagata ina ia foaiina atu mea o loo manaomia mo le galuega (Esoto 25:2-7).
		+ O le falefetafai ma le malumalu na fausia e Solomona o ata faataitai lava ia o le malumalu na fausia i le Lagi (Eperu 8:1-2; 1Tupu 8:27, 30).
		+ Pe a ulufale se Isaraelu i le malumalu, sa ulu atu o Ia —faafaatusa—i luma lava o le afioaga o le Atua…seia oo atu ina ua saeluaina le ie pupuni ina ua maliu Iesu.
	* **O le Sauniuniga o lea Ata faataitai (Esoto 31:1-18)**
		+ E ui lava na tuuina atu e le Atua ia Mose faatonuga auiliili e tusa ai ma le fausiaina, ae Na te lei ta’uina atu ia auiliiliga uma. O le a se foliga vaaia o le faatanoa vai apamemea, o kerupi, o pulou o faitaulaga, ma isi. Na tuuina atu lenei avanoa i le Agaga Paia e galulue faatasi ai ma meaalofa a le ‘au tufuga.
		+ **Mo nei auiliiliga, na faa’oaina ai e le Agaga Paia ni meaalofa faapitoa:**
* O Pesaleli, na faatonutonuina le galuega atoa (Esoto31:2)
* O Aliavu, o lana fesoasoani sinia (Esoto 31:6a)
* Ma isi tagata e fesoasoani i le galuega (Esoto 31:6b)
	+ - I le totonugalemu o faatonuga mo le fausiaina o le malumalu, sa ta’ua faapitoa ai foi lava ma le Sapati (Esoto 31:12-17). O le a se mea a le Sapati e faia i nei mea uma?
		- O Lē paia o le ki lea. Ina ia faalatalata atu i le Atua Paia, e tatau foi ona paia i tatou ia pei o Ia. O le Sapati la o le faailoga lea o lea paia (Esoto 31:13; Esekielu 20:12, 20).